**Analiza anket s strani prebivalcev – Zelena shema slovenskega turizma**

V postopku pridobivanja znaka Zelena destinacija – Green destination smo v občini Kanal ob Soči izvedli anketiranje prebivalcev. Prebivalci so imeli možnosti izpolnitve e- ankete, anketo so lahko izpolnili fizično v Turistično informacijskem centru Kanal in preko društev ter lokalnih ponudnikov. Anketo je prejelo tudi vsako gospodinjstvo v lokalnem časopisu Most. Zbrali smo 154 anket.

Kar 86% anketiranih prebivalcev podpira vključitev občine Kanal ob Soči v Zeleno shemo slovenskega turizma (11% jine ne podpira, 3% anketiranih je neopredeljenih). Večina (71%) anketiranih prebivalcev podpira odločitev, da se občina razvija v smeri spodbujanja in razvoja turizma. Polovica anketiranih meni, da turizem vpliva na značilnosti in lokalno identiteto, kulturo in dediščino naše destinacije in sicer da pomaga pri ohranjanju (45%) oz. da pomaga pri izboljševanju (50%).

Glede vključevanja prebivalcev pri načrtovanju in razvoju turizma, je največ anketiranih prebivalcev neopredeljenih (34%), 25% anketiranih prebivalcev je zadovoljnih, 17% pa nezadovoljnih.

Več kot polovica (57%) anketiranih meni, da ima lokalna skupnost korist od turizma in turistov. Korist od turizma in turistov ima 35% anketiranih prebivalcev oz. 26% je neopredeljenih.

Več kot polovica (60%) anketiranih meni, da turizem pomaga pri izboljševanju kakovosti življenja v občini Kanal ob Soči.

Med prednosti, ki jih ima destinacija - Občina Kanal ob Soči, na področju turizma, v primerjavi z drugimi destinacijami, anketirani izpostavljajo naravno dediščino (75%) in kulturno dediščino (53%).

Preko anket smo pridobili veliko predlogov za izboljšanje turistične ponudbe na območju naše destinacije, npr.:

* več dogodkov
* ureditev dodatnih parkirišč in ureditev prometa v Kanalu (obvoznica)
* več gostinske ponudbe z lokalno hrano in več prenočišč
* večja skrb za čisto okolje
* več poletnih aktivnosti (kolesarske, pohodniške poti, vodni športi)
* urejanje okolja (gredic, parkov, čiščenje obrežij Soče)
* večje sodelovanje s ponudniki
* ureditev državne kolesarske povezave Solkan – Tolmin (označitev trase)
* povezovanje z zavodom Dolina Soče
* več promocije turizma (premalo promocije znamenitosti)
* razširitev ponudbe na hribovski del destinacije (Kanalski Kolovrat, Banjška planota)